recursal/SuperWikiNEXT-32B huggingface dataset:
**ஆப்பிரிக்கத் தங்க மாங்குயில்** (***ஓரியோலசு ஆரடசு***) அல்லது **ஆப்பிரிக்க மாங்குயில்**, சகாரா பாலைவனத்தின் தெற்கே ஆப்பிரிக்காவில் வசிக்கும் பாசரின் பறவைகளின் ஓரியோலிடே குடும்பத்தைச் சேர்ந்த பறவைச் சிற்றினம் ஆகும்.

இது அடர்த்தியான புதர் மற்றும் மரங்கள் அடர்ந்த பகுதிகளில் காணப்படும் பறவை. தொங்கும் கூடை வடிவ கூடுகளை மரத்தில் கட்டுகின்றன. இதில் இரண்டு முட்டைகள் வரை இடப்படும். ஆப்பிரிக்கத் தங்க மாங்குயில் பூச்சிகள் மற்றும் பழங்கள், குறிப்பாக அத்திப்பழங்களை உணவாக உண்ணுகின்றன. மாங்குயில்கள் அதிக நேரத்தை மரத்தின் மேற்தளங்களில் செலவிடும்.

வகைப்பாட்டியல்
--------------

"ஓரியோசு" என்ற பெயர் முதன்முதலில் (இலத்தீன் வடிவத்தில் *ஓரியோலசு*) பெரிய ஆல்பர்டால் சுமார் 1250-ல் பதிவு செய்யப்பட்டது. மேலும் தங்க மாங்குயில் எனும் இயல்பொலிச் சொல்லிலிருந்து பெறப்பட்டதாகக் கூறப்படுகிறது.

புதிய உலக மாங்குயில்கள் தோற்றத்தில் ஓரியோலிடேயைப் போலவே இருக்கின்றன. ஆனால் பழைய உலகப் பறவைகளுடன் தொடர்பில்லாத இக்டெரிடுகள் ஆகும்.

### துணையினங்கள்

இரண்டு துணையினங்கள் அங்கீகரிக்கப்பட்டுள்ளன:

* **செனகல் தங்க மாங்குயில்** (*ஓ. ஆ. ஆரடசு*) - வெயிலோட், 1817 : செனகல் மற்றும் காம்பியாவிலிருந்து மேற்கு எத்தியோப்பியா மற்றும் தெற்கு சோமாலியா வரை
* **தென்னாப்பிரிக்க தங்க மாங்குயில்** (*ஓ. ஆ. நோட்டசு*) - பீட்டர்சு, டபிள்யூ, 1868 : அங்கோலாவிலிருந்து மத்திய மொசாம்பிக் வரை

விளக்கம்
--------

ஆண் பறவையானது வழக்கமான மாங்குயில் போலக் கருப்பு மற்றும் மஞ்சள் நிற இறகுகளில் காணப்படும். இருப்பினும் இறகுகள் மஞ்சள் நிறத்தில் காணப்படும். பறக்கும் இறகுகள் மற்றும் வால் மையத்தில் மட்டும் திடமான கருப்பு நிறத்தில் இருக்கும். சிறகுகளில் அதிக அளவு தங்க நிறம் காணப்படும். இது ஆப்பிரிக்காவில் குளிர்காலத்தில் இருக்கும் ஐரோவாசியா தங்க மாங்குயிலிருந்து இருந்து வேறுபட்டது.

பெண் பறவையானது பச்சை நிறத்தில் காணப்படும். இது ஐரோப்பிய இனங்களிலிருந்து வேறுபட்ட இறக்கைகள் மற்றும் கண்ணைச் சுற்றி கருப்பு நிறத்துடன் காணப்படும். மாங்குயில்கள் கூச்ச சுபாவமுள்ளவை. மேலும் ஆண் பறவையும் கூட விதானத்தின் மஞ்சள் மற்றும் பச்சை நிற இலைகளுடன் மறைந்து பார்ப்பதற்குக் கடினமானதாக காணப்படும்.

பறக்கும் போது இவை அமெரிக்க பாடும் பறவை போலக் காணப்படும். 

.

மேற்கோள்கள்
-----------

1. ↑  BirdLife International (2016). "*Oriolus hosii*". *IUCN Red List of Threatened Species* **2016**: e.T22706440A94069896. doi:10.2305/IUCN.UK.2016-3.RLTS.T22706440A94069896.en.. பார்த்த நாள்: 16 November 2021.
2. ↑  "IOC World Bird List 7.1". *IOC World Bird List Datasets*. doi:10.14344/ioc.ml.7.1. .

வெளி இணைப்புகள்
---------------

* ஆப்பிரிக்க தங்க மாங்குயில் - *தென்னாப்பிரிக்க பறவைகளின் அட்லஸ்*

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q923010
* விக்கியினங்கள்: Oriolus auratus
* BirdLife: 22706389
* ஈபேர்டு: afgori2
* Euring: 33830
* GBIF: 2488960
* iNaturalist: 7868
* IRMNG: 11411100
* ITIS: 561691
* IUCN: 22706389
* என்.சி.பி.ஐ: 208083
* Xeno-canto: Oriolus-auratus

 |
இலக்கம் அருவி, மூனார், கேரளா. சூன் 2008
**இலக்கம் அருவி** (*Lakkom Falls*) இந்தியாவின் கேரள மாநிலத்தின் இடுக்கி மாவட்டத்தில் உள்ள மறையூர் அருகே அமைந்துள்ள ஒரு சுற்றுலாத்தலமாகும். இரவிகுளம் தேசியப் பூங்காவின் ஒரு பகுதியாகவும், பாம்பார் ஆற்றின் முக்கிய கிளை நதிகளில் ஒன்றாகவும் இருக்கும் இரவிகுளம் ஓடையின் ஒரு பகுதியாக இந்த அருவிகள் உள்ளன.

இருப்பிடம்
----------

மூணாறில் இருந்து 30-35 தொலைவில் அமைந்துள்ள இலக்கம் அருவி, மூணாறில் இருந்து உடுமலைப்பேட்டை செல்லும் வழியில் உள்ளது. உடுமலைப்பேட்டைக்கு ஒரு பேருந்தில் செல்லலாம் அல்லது மூணாரிலிருந்து உள்ளூர் வாடகை வாகனம் எடுத்தும் இங்கு செல்லலாம். மாநில நெடுஞ்சாலை எண் 17 இல் அருவி உள்ளது.

பிற தகவல்கள்
------------

இலக்கம் அருவியை காலை 8:00 மணி முதல் மாலை 5:00 மணி வரை பார்வையிடலாம். பார்வையாளர்கள் நுழைவுக் கட்டணமாக ₹20 செலுத்த வேண்டும். புகைப்படக் கருவிகளுக்கு தனிக் கட்டணம் இல்லை.
100 ரூபாய் கட்டணத்தில் இலக்கம் அருவியில் வழிகாட்டப்படும் மலையேற்றத் திட்டம் ஒன்றும் உள்ளது. இதன் மூலம் நீர்வீழ்ச்சிகளுக்கு அருகில் மலையேற்றம் செய்யலாம்.

மேற்கோள்கள்
-----------

1. ↑  மார் 11, பதிவு செய்த நாள்:; 2013. "வறண்டன மூணாறு அருவிகள் சுற்றுலா பயணிகள் ஏமாற்றம் - Dinamalar Tamil News" (in ta). .
2. ↑  தென்றல், தமிழ்த். "கோவை to லக்கம் அருவி - இது மறையூர் ஸ்பெஷல் - அடிக்கு ஓர் அருவி!" (in ta). .

புற இணைப்புகள்
--------------

* Lakkom Waterfalls
* Kerala Tourism
* Lakkom Waterfalls

விக்கிமீடியா பொதுவகத்தில்,  
 ***இலக்கம் அருவி***   
என்பதின் ஊடகங்கள் உள்ளன.
Waterfall in கேரளா, இந்தியாவார்ப்புரு:SHORTDESC:Waterfall in கேரளா, இந்தியா
**அரிக்கல் அருவி** (*Areekkal Waterfalls*) என்பது கேரள மாநிலம் எர்ணாகுளம் மாவட்டத்தில் தொடுபுழா - எர்ணாகுளம் சாலையில் எர்ணாகுளம் நகரிலிருந்து 35 கிலோமீட்டர் தொலைவில் பாம்பாக்குடாவில் அமைந்துள்ளது.

கண்ணோட்டம்
----------

எர்ணாகுளம் மாவட்டத்தில் உள்ள பாம்பக்குடா பஞ்சாயத்தில் அமைந்துள்ள அரிக்கால் அருவி முன்பு வரை சுற்றுலாப் பயணிகளால் அதிகம் அறியப்படவில்லை. 2014ஆம் ஆண்டில் கேரள அரசு அரிக்கல் சுற்றுலா மேம்பாட்டுத் திட்டத்தைத் தொடங்கிய பிறகு மக்கள் ஈர்ப்பை இந்த அருவி பெற்றது. இது பிரமடம்-வெட்டிமுடு வழித்தடத்தில் அமைந்துள்ளது. பின்னணியில் காடு மற்றும் ரப்பர் தோட்டங்களுடன் இந்த அருவி சுமார் 100 அடி உயரத்தில் அமைந்துள்ளது. இது பாம்பகுடாவில் உள்ள முக்கிய உள்நாட்டுச் சுற்றுலாத் தலங்களில் ஒன்றாகும். இந்த அருவி திருமாரடி ஊராட்சியில் உள்ள மண்ணத்தூர் மலையிலிருந்து உருவாகிறது. இது 70 அடிக்கு மேல் பாறைகளுக்கு மேல் இருந்து கீழே வருகிறது. இந்த அருவியில் நீர் மூன்று நிலைகளாக விழுகிறது. பயணிகள் அணுகுவதற்கு மூன்றாம் நிலைக்குக் கீழே ஒரு தடுப்புப் பகுதி கட்டப்பட்டுள்ளது. அரிக்கல் அருவிக்கு அருகிலுள்ள மற்ற குறிப்பிடத்தக்க இடங்கள் மற்றும் சுற்றுலாத் தலங்கள் கொச்சரீக்கல் குகைகள், மண்டலம் மலை, மயிலாடம் பாறை, சூலம் அருவி, பழூர் படிபுரா, பழூர் பெரும் திருக்கோவில் கோயில் மற்றும் பிறவம் வலியப் பள்ளி உள்ளன.

மேற்கோள்கள்
-----------

1. ↑  "Areekkal Waterfalls | Tourist Places in Ernakulam | Top Waterfalls in Kerala" (in en). .
2. ↑  "എറണാകുളത്തുണ്ടൊരു വെള്ളച്ചാട്ടം; എവിടെയാണെന്ന് അറിയാമോ?" (in ml). .
3. ↑  ഡെസ്ക്, വെബ് (2022-06-07). "അരീക്കൽ ഉദ്യാനം പദ്ധതിക്ക് തുടക്കം" (in ml). .
4. ↑  "So close, yet so surreal". .
5. ↑  "Areekkal waterfalls, an untouched and pristine tourist destination". .
6. ↑  "ചാട്ടം അത്ര പോര; അരീക്കൽ വെള്ളച്ചാട്ടം ശോഷിച്ചു" (in ml). .
7. ↑  "അരീക്കൽ വിളിക്കുന്നു; സഞ്ചാരികളേ വരൂ.." (in ml). .
முதல் நீர்க் குழாய் தாவரம்

வகைப்பாடு
---------

தாவரவியல் பெயர் : *சைலோட்டம் நூடம்* **Psilotum nudum**

குடும்பம்  : *சைலோட்டேசியீ* (Psilotaceae)

இதரப் பெயர் : **துடைப்பு பெரணி** (Whisk-fern)

செடியின் அமைவு
--------------

*சைலோட்டம் நூடம்*
இச்செடி 50 செ.மீ. உயரம் வளரக்கூடியது. இதில் பலக்கிளைகள் உள்ளன. இவற்றில் பல செதில் இலைகள் உள்ளன. இலைப்பக்கத்தில் உருண்டையான, மஞ்சள் நிறத்தில் ஸ்பொராஞ்சியம் உள்ளது. இதிலிருந்து விதைத் துகள்கள் வெளியேறுகிறது.
தாவரங்கள் தரையில் தோன்றி 400 மில்லியன் ஆண்டுகள் ஆகின்றன. தாவரங்களுக்குத் தேவையான உணவு, நீர் தாது உப்புகள் ஆகியவை மிகவும் அவசியம். அவற்றை எடுத்துச் செல்ல நீர்குழாய் அல்லது சாற்றுக்குழாய் மிகவும் அவசியம். இந்தச் சாற்றுக்குழாய் முதன் முதலில் இந்தச் செடியில்தான் தோன்றியது. இதன் பிறகே மிக உயர்ந்த தாவர வகைகள் தோன்றின.

காணப்படும் பகுதிகள்
-------------------

இவை நியூசிலாந்து பகுதியில் வளர்கிறது. இது வெப்பப் பகுதியில் நன்கு வளர்கிறது. இவைகள் மரத்தின் மீதும், தரையிலும் வளரக்கூடியது. இவற்றின் தண்டு தரையில் கிடைமட்டாக உள்ளது. இவற்றிற்கு வேர்கள் கிடையாது.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
கோயிலின் முதன்மை வளாகம்
**நல்பதனீசுவரம் மகாதேவர் கோயில்**, கேரள மாநிலம் ஆலப்பி மாவட்டத்தில் செர்தலா வட்டம் பனவல்லி கிராமத்தில் நல்பததெனேசுவரத்தில் அமைந்துள்ள மகாதேவர் கோயிலாகும். இவ்விடம் சேர்த்தலாவிலிருந்து 20 கிலோமீட்டர் தொலைவிலும், அரூரிலிருந்து 11 கிலோமீட்டர் தொலைவிலும் சேர்ந்தாலா -ஆறுக்குட்டி பேருந்து வழித்தடத்தில் உள்ளது.

இங்கு சிவபெருமான் கிராத கோலத்தில் இருக்கிறார். அமைதியான, கிராமத்து சூழலில் கலை ரசனையுடன் இந்தக் கோயில் கட்டப்பட்டுள்ளது. இக்கோயிலில் கும்பம் (மாசி-மார்ச்) மாதத்தில் கொண்டாடப்படுகிறது.  இவ்விழா ஏழு நாட்கள் நடைபெறும். அந்த அனைத்து நாள்களும் பாரம்பரிய முறைப்படி முக்கியமான நாள்களாகக் கருதப்படுகின்றன. (உத்சவபலி, கூடி எழுச்சி, பரணி, கார்த்திகா, ஆராட்டு). இக்கோயிலில் உள்ள மூலவரை மக்கள் "நல்பதனீசுவரத்தப்பன்" என்று அழைக்கின்றனர்.

இக்கோயிலில் உறைகின்ற மற்ற தெய்வங்கள், கணபதி, வராஹமூர்த்தி, துர்காதேவி, சொவ்வ பகவதி, நாகராஜர், நாகயட்சி, ஐயப்பன் போன்றவையாகும். இக்கோயிலின் வடமேற்கு பகுதியில் ஊரளி பரம்பத்து சாஸ்தா கோயில் என்று அழைக்கப்படுகின்ற ஒரு இணைக்கோயில் உள்ளது. சமீபத்தில் மறைந்த பழம்பெரும் சோரோடு நாராயணப்பணிக்கர் தலைமையில் அமைந்த குழுவினரின் தேவபிரசன்னத்தின்போது இக்கோயில் 1000 ஆண்டுகளுக்கும் மேலான பழமை வாய்ந்த கோயில் எனக் கண்டுபிடிக்கப்பட்டது. 

இக்கோயில் கோழிச்சேரில், பாய்ப்பட்டு, முல்லக்கேரில் என்றழைக்கப்படுகின்ற மூன்று பண்டைய கைமால் குடும்பத்தாரின் நிர்வாகத்தின் கீழ் உள்ளது. இக்கோயில் தெய்வத்திற்கான முக்கியமான பிரசாதம் கதகளி ஆகும். இதனாலேயே இக்கோயில் கதகளிக்குப் பெயர் பெற்றதாகும். இக்கோயிலைப் பற்றி பல வரலாறுகள்ம கூறப்பட்டு வருகின்றன. இவ்விடம் பாண்டவர் வேலி என்றழைக்கப்பட்டதாகவும், பின்னர் பனவல்லி என்றதானதாகவும் அங்குள்ள மூத்த குடிமக்கள் கூறுகின்றனர். இக்கோயிலின் கிழக்கே 1 கி.மீ. தொலைவில் நான்கு பெரிய கற்கள் உள்ளன. பாண்டவர்களுடைய வனவாசத்தின்போது அந்தக் கற்கள் பாலைச் சூடாக்கப் பயன்படுத்தப்பட்டதாக மக்கள் நம்புகின்றனர்.

மேலும் பார்க்கவும்
------------------

* கேரளாவின் கோவில்கள்
* 108 சிவன் கோவில்கள்

மேற்கோள்கள்
-----------

1. ↑  ARATTU MAHOTSAVAM, NALPATHANEESWARAM SREE MAHADEVA TEMPLE

வெளி இணைப்புகள்
---------------
**குன்னின்மதிலகம் மகாதேவர் கோயில்** இந்தியாவில் கேரள மாநிலம் கண்ணூரில் செருத்தாழம் என்னுமிடத்தில் அமைந்துள்ளது. இந்தக் கோயிலின் பழைய பெயர் குன்னின்மதிலகம் சிவன் கோயில் என்பதாகும். இக்கோயிலின் மூலவரான சிவன் 'ஸ்ரீ குன்னின்மதிலகத்தப்பன்' என்று அழைக்கப்படுகிறார். அவர் காலையில் தட்சிணாமூர்த்தியாகவும், மதியம் கிராதகமூர்த்தியாகவும், மாலையில் உமாமகேஸ்வரராகவும் பக்தர்களால் வழிபடப்படுகிறார்.

வரலாறு
------

*திரேதா யுகத்தில்*, ராமரின் பக்திமிக்க, நம்பகமான தூதரான ஆஞ்சநேயரிடம், ராமேஸ்வரத்தில் மகாதேவரின் திருவுருவத்தை நிறுவும் பொறுப்பு ராமரால் ஒப்படைக்கப்பட்டது..அவர் செல்லும் வழியில், இந்தப் புனித பூமியில் மகாதேவரின் தெய்வ உருவத்தின் ஒரு பகுதியை நிறுவினார். அதன்காரணமாக அவர் ராமேஸ்வரத்தை அடையத் தாமதமானது. ஆஞ்சநேயரின் தாமதமான வருகையால், களிமண்ணால் செய்யப்பட்ட மகாதேவரின் திருவுருவத்தை ராமர் நிறுவி, மீதமுள்ள உயிர் சக்தியை தனுஷ்கோடியில் அமைந்துள்ள களிமண் கடவுளுக்கு அளித்தார்.

அபரிமிதமான ஆசீர்வாத சக்தியின் காரணமாகவும், நிலத்தின் முக்கியத்துவத்தின் காரணமாகவும், கடவுள்களும் துறவிகளும் இந்த இடத்தில் மகாதேவரின் தெய்வத்தை வணங்கினர். *கலியுகத்தில்*, சுமார் ஆறு பிராமண குடும்பங்கள் இங்கு மகாதேவரின் மூலவர் சன்னதியைக் கட்டி, மூன்று வெவ்வேறு வடிவங்களில் கடவுளை வணங்கினர். நாளடைவில் அன்னிய படையெடுப்பின் காரணமாகவும், கவனிப்பாரின்றியும் கோயிலின் பல பகுதிகள் அழிந்துபோயின. 1980களில், கோயில் அறங்காவலர்களின் குடும்பத்தினரும் உள்ளூர் பக்தர்களும் கோயிலைப் புதுப்பிக்க ஆரம்பித்தனர்.

2011 மார்ச் 7 முதல் மார்ச் 13 வரை கோயிலில் குறி கேட்கப்பட்டு, பல பரிகாரப் பணிகள் நடந்தன. பிறகு, குழு அமைக்கப்பட்டு, கோயிலின் பழமையைத் தக்கவைக்க முயற்சிகள் மேற்கொள்ளப்பட்டன. மூலவர் சன்னதி, நமஸ்கார மண்டபம், கருவறையைச் சுற்றிய நாளம்பலம், விக்னேசர் சன்னதி, சுப்பிரமணியர் சன்னதி, சரஸ்வதி மண்டபம் ஆகியவற்றை புதுப்பிக்கும் பணி மேற்கொள்ளப்பட்டு, நிறைவடைந்தன.

 செருத்தாழம் குன்னின்மதிலகம் மகாதேவர் கோயில்

மேற்கோள்கள்
-----------

* 
* கண்ணூர் மாவட்டத்தில் உள்ள வழிபாட்டு தலங்கள்#செருதாழம் ஸ்ரீ ராகவபுரம் கோவில் (ஹனுமாரம்பலம்)
* கொவ்வல்
*
**வில்லியம் இராபர்ட் ஓகில்வி-கிராண்ட்** (*William Robert Ogilvie-Grant*)(25 மார்ச் 1863 - 26 சூலை 1924) ஒரு இசுக்காட்லாந்து பறவையியலாளர் ஆவார்.

இளமை மற்றும் கல்வி
------------------

 வில்லியம் இராபர்ட் ஓகில்வி-கிராண்டின் இமயமலை மோனாலின் விளக்கப்படம்
கிராண்ட் 25 மார்ச் 1863 அன்று படைத்தலைவர் கெளரவத்தின் இரண்டாவது மகனாகப் பிறந்தார். பெரும்எடின்பரோவில் உள்ள பெட்டசு கல்லூரியில் கல்வி பயின்றார். இங்கு இவர் விலங்கியல் மற்றும் உடற்கூறியல் துறையில் படித்தார். இவர் கார்கில்ஃபீல்ட் தயாரிப்பு பள்ளியிலும் படித்துள்ளார்.

தொழில்
------

1882-ல் ஓகில்வி-கிராண்ட் இயற்கை வரலாற்று அருங்காட்சியகத்தில் உதவியாளரானார். இவர் ஆல்பர்ட் சிஎல்ஜி குந்தரிடம் மீனியல் கல்வி கற்றார். மேலும் 1885-ல் ரிச்சர்ட் பவுட்லர் சார்ப் இந்தியாவிற்கு வருகை தந்ததன் கீழ் பறவையியல் பிரிவின் தற்காலிகப் பொறுப்பாளராக நியமிக்கப்பட்டார். இதன் பின்னர் 1909 முதல் 1918 வரை பறவைகள் காப்பாளராக பணியாற்றினார்.

இவர் 1904 முதல் 1914 வரை பதவி வகித்த *பிரித்தானிய பறவையியலாளர்கள் குழு ஆய்விதழின்* ஆசிரியராகவும் பவுட்லர் சார்ப்பிற்குப் பிறகு பதவியேற்றார்.

ஓகில்வி-கிராண்ட் பல சேகரிப்பு பயணங்களை மேற்கொண்டார். இதில் குறிப்பிடத்தகவைகளாக சுகுத்திரா, மதீரா மற்றும் கேனரி தீவுகளுக்கான பயணம் அமைந்துள்ளது.

விவரிக்கப்பட்ட உயிரலகு
----------------------

* வில்லியம் ராபர்ட் ஓகில்வி-கிராண்ட் என்பவரால் பெயரிடப்பட்ட பகுப்பு:உயிரலகுகளைப் பார்க்கவும்

நினைவாகப் பெயரிடப்பட்ட உயிரலகு
------------------------------

* ஓகில்வி-கிரான்ட் என்பது சோகோட்ராவில் காணப்படும் அகணிய உயிரியான *கெமிடாக்டைலசு கிராண்டி* என்ற மரப்பல்லி சிற்றினத்தின் அறிவியல் பெயரில் நினைவுகூரப்படுகிறது.

* போன்சோ இரட்டை-வால் கெளதாரி பறவை *டெர்னிஸ்டிஸ் பைகல்காரடசு ஓகில்விகிராண்டி* (பேனர்மேன் 1922) என்பது இவரது நினைவாகப் பெயரிடப்பட்ட பறவையாகும்.

தனிப்பட்ட வாழ்க்கை
------------------

ஒகில்வி-கிராண்ட் அட்மிரல் மார்க் ராபர்ட் பெச்செலின் மகள் மவுட் லூயிசாவை மணந்தார். இவர்களுக்கு ஒரு மகன் மற்றும் மூன்று மகள்கள் இருந்தனர். இவரது மகன் மார்க் ஓகில்வி-கிராண்ட் ஒரு இராஜதந்திரி மற்றும் தாவரவியலாளர் ஆவார்.

மேற்கோள்கள்
-----------

1. 1 2  "William Robert Ogilvie Grant.". .
2. ↑   *The Auk*. .
3. ↑   *The Eponym Dictionary of Reptiles*. .
4. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Grant, W.R.O.", p. 106).

ஆதாரம்
------

* Mullens and Swann - *A Bibliography of British Ornithology*. .
**சிவா கேசவன்** (**Shiva Keshavan** (பிறப்பு 25 ஆகத்து  1981) என்பவர் ஆறுமுறை ஒலிம்பிக் விளையாட்டுகளில் இந்தியா சார்பில் கலந்துகொண்ட வீரரும்,குளிர்கால ஒலிம்பிக் போட்டிகளில் லூஜ் விளையாட்டில் பங்கேற்க முதல் இந்திய பிரதிநிதியும் ஆவார்.  அவர்  ஜப்பானின் நான்கானோவில் 2011 ஆம் ஆண்டு நடந்த ஆசியா விளையாட்டுப் போட்டியில், மணிக்கு 131.9 கிமீ (82.0 மைல்) வேகம் என்ற முந்தைய சாதனையை முறியடித்து, மணிக்கு 134.3 கிமீ  (83.5 மைல்) என்ற புதிய ஆசிய வேக சாதனையை உருவாக்கி, தங்கப் பதக்கம் வென்றார்.   2012 இல், அவர் 49.590 வினாடிகளில் ஒரு புதிய ஆசிய சாதனையை பதிவு செய்து. ஆசிய சாம்பியனாக  ஆனார்.

வாழ்க்கை
--------

இமாச்சலப் பிரதேசத்தைச் சேர்ந்தவர் சிவா. இவரது தாயார் இத்தாலியைச் சேர்ந்தவர் தந்தை கேரளத்தைச் சேர்ந்தவர். அவருடைய தாயும் தந்தையும் இணைந்து ஒரு சாகச விளையாட்டு நிறுவனத்தை நடத்திவந்தார்கள்.

ஒருமுறை லூஜ் விளையாட்டைப் பற்றி விழிப்புணர்வை ஊட்ட ஏற்படுத்த சனாவரில் அவர் படித்த பள்ளியில் சர்வதேச லூஜ் கூட்டமைப்பைச் சேர்ந்தவர்கள் வந்திருந்தார்கள். சாகச விளையாட்டுகளால் ஈர்க்கப்பட்டிருந்த சிவா கேசவனுக்கு இந்த விளையாட்டுப் பிடித்துபோனது. 1998 ஆம் ஆண்டு தன் பதினாறாம் வயதில் முதன்முதலில் ஒலிம்பிக் போட்டியில் கலந்துகொண்டார். இந்த விளையாட்டை இருபது ஆண்டுகளுக்கும் மேலாகத் தன் சொந்த முயற்சியாலும் ஆர்வத்தாலும் தொடர்ந்திருக்கிறார்.

இந்தியாவில் இதுவரை லூஜ் விளையாட்டை விளையாடுவதற்கான வசதி இல்லை. அதனால், சிவா பெரும்பாலும் வெளிநாடுகளில்தான் பயிற்சிபெற்றுவந்தார். அது முடியாதபோது, வேறுவழியில்லாமல் இமயமலை அடிவாரத்தின் சாலைகளில் இந்த விளையாட்டைப் பயிற்சி செய்துதான் ஒலிம்பிக்கில் பங்கேற்றார். ஒலிம்பிக்கில் சிவா பதக்கம் வெல்லாவிட்டாலும், ஆசிய லூஜ் சாம்பியன்ஷிப் உள்பட பல போட்டிகளில் 11 பதக்கங்களை வென்றிருக்கிறார். ஒலிம்பிக்கில் முழுநேரத் தனிப்பட்ட பயிற்சியாளர் இல்லாமல் இந்த அளவுக்கு இவர் சாதித்திருக்கிறார்.

மேற்கோள்கள்
-----------

1. ↑  கனி (15 பெப்ரவரி 2018). "குளிர்கால ஒலிம்பிக்: அறியப்படாத விளையாட்டு; அசத்திய இந்தியர்". *கட்டுரை* (தி இந்து தமிழ்).. பார்த்த நாள்: 16 பெப்ரவரி 2018.
தளிக்குனு சிவன் கோயில்
**தளிக்குனு சிவன் கோயில்** இந்தியாவின் கேரளா, கோழிக்கோடு, மங்காவேயில் உள்ள சிவனுக்காக அர்ப்பணிக்கப்பட்ட கோயிலாகும்.

வரலாறு
------

மலபாரில் உள்ள பழமையான கோயில்களில் இக்கோயிலும் ஒன்றாகும். இந்தக் கோயில் பலமுறை தாக்குதலுக்கு உள்ளாகியுள்ளது. தற்போது இந்தக் கோயி‘வில் கோழிக்கோடு ஜாமோரின் தலைமையில் உள்ளது. தளி, திருவண்ணூர், வரக்கல், புதூர், கோவிந்தபுரம் முதலியன கோழிக்கோடு நகரத்தில் உள்ள பிற முக்கிய கோயில்கள் என்பதோடு திப்புவின் இராணுவ நடவடிக்கைகளின் விளைவாக முற்றிலும் அழிக்கப்பட்ட கோயில்களாகும். ஸ்ரீரங்கப்பட்டணத்தில் திப்பு சுல்தானின் தோல்வி மற்றும் 1792ஆம் ஆண்டின் உடன்படிக்கையைத் தொடர்ந்து அவற்றில் சில ஜமோரினால் புனரமைக்கப்பட்டன

அமைவிடம்
--------

இக்கோயில் கோழிக்கோட்டில் மங்காவே என்னுமிடத்தில் அமைந்துள்ளது.  கோழிக்கோடு ரயில் நிலையத்திலிருந்து நான்கு கிலோமீட்டர் தொலைவிலும், தனியார் மற்றும் KSRTC பேருந்து நிலையங்களிலிருந்து ஐந்து கிலோமீட்டர் தொலைவிலும் அமைந்துள்ளது.

விழாக்கள்
---------

வருடத்தில் வரும் பன்னிரண்டு சிவராத்திரிகளில் மகா சிவராத்திரி மிகவும் புனிதமானதாகக் கருதப்படுகிறது. இக்கோயிலில் மகா சிவராத்திரி ஒவ்வொரு ஆண்டும் சிறப்பாகக் கொண்டாடப்படுகிறது. .

கோயில் அமைப்பு
--------------

கோயிலின் மூலவர சன்னதியானது கிழக்கு நோக்கிய நிலையில், சதுர வடிவில் உள்ளது. இங்கு சிவபெருமான் லிங்க வடிவில் உள்ளார். வெள்ளிப்பிறையால் அந்த லிங்கம் அலங்கரிக்கப்பட்டுள்ளது. நந்தி சிலையுடன் கூடிய நம்ஸ்கார மண்டபம் இங்கு உள்ளது. தென்மேற்கு மூலையில் கணபதி மற்றும் ஐயப்பனுக்கான சன்னதிகள் உள்ளன. கோயில் வளாகத்தில் ஒரு கிணறு கோயிலின் பயன்பாட்டிற்காக உள்ளது. வெளிப்புறத்தில் பிரதிக்ஷண வழி, பெரிய ஆல மரம் ஆகியவை உள்ளன. ஆலமரத்தைச் சுற்றி நாக சிற்பங்கள் உள்ளன. கோயில் வளாகத்தின் நான்கு பக்கங்களிலும் நுழைவாயில்கள் உள்ளன. அவ்வாறே, நான்கு பக்கங்களிலிருந்தும் சாலை வசதி உள்ளது. இருந்தபோதிலும், கோயில் கிழக்கு நோக்கி இருப்பதால், கிழக்கு நுழைவாயில் முக்கியமாகப் பயன்படுத்தப்படுகிறது.

பிற தெய்வங்கள்
--------------

கணபதி, ஐயப்பன், பெரிய ஆலமரம், நாகராஜா போன்றவை பிற தெய்வங்களாக வழிபடப்படுகின்றன.

புதுப்பித்தல் மற்றும் மேம்பாடு
------------------------------

தற்போது கோயில் வளர்ச்சிக் குழு மற்றும் தேவஸ்தானத்தின் மேற்பார்வையில் கோயில் புதுப்பிக்கப்பட்டு வளர்ச்சிப் பணிகள் மேற்கொள்ளப்பட்டு வருகின்றன. சில ஆண்டுகளுக்கு முன் கோயில் திருப்பணிகள் செய்யப்பட்டு, தற்போது சுத்தம்பலத்தின் கட்டுமானப்பணி நடைபெற்று வருகிறது. இப்பணி விரைவில் நிறைவுறும் நிலையில் உள்ளது.

படத்தொகுப்பு
------------

* கோயிலின் முகப்புகோயிலின் முகப்பு
* வழிபாட்டுப்பட்டியல்வழிபாட்டுப்பட்டியல்
* கருவறை முகப்புகருவறை முகப்பு
* கோயில் முகப்புகோயில் முகப்பு
* கோயிலின் முழுத்தோற்றம்கோயிலின் முழுத்தோற்றம்
* கோயிலின் பக்கவாட்டுத்தோற்றம்கோயிலின் பக்கவாட்டுத்தோற்றம்
* படிக்கட்டுகள்படிக்கட்டுகள்
* கோயில் மேளம்கோயில் மேளம்
* கருவறைகருவறை
* கோயில் ஊர்வலம்கோயில் ஊர்வலம்
* கோயில் விளக்குகோயில் விளக்கு

மேலும் பார்க்கவும்
------------------

* வடக்குநாதன் கோவில்
* கேரளாவில் உள்ள இந்து கோவில்களின் பட்டியல்
* இந்தியாவில் உள்ள சிவன் கோவில்களின் பட்டியல்

மேற்கோள்கள்
-----------

1. ↑  "Temple finder - Thalikkunu Shiva Temple, Kerala, Kozhikode". .
2. ↑  "RELIGIOUS INTOLERANCE OF TIPU SULTAN". .
3. ↑  "Official Website Of Calicicut City Police". .
**ராஜகுலத்தோர்** (*Rajakulathor*) அல்லது **ராஜாக்கா** (*Rajaka*) எனப்படுவர்கள், இந்தியாவின், தமிழ்நாடு, கர்நாடகா, ஆந்திரா போன்ற மாநிலங்களில் வாழுகின்ற ஓர் இனக்குழுவினர் ஆவர். இவர்கள் வண்ணார், மடிவாளர்,
அகசா ஆகிய சமூகக் குழுக்களுடன் தொடர்புடையவர்கள்.

தோற்றம்
-------

ராஜகுலத்தோர் இனமக்கள் வீரபத்திரர் வழிவந்தவர்கள் என்பது ஒரு தொன்மம் ஆகும்.ராஜகுலத்தோர் வலங்கையைச் சேர்ந்தவர் ("வலது கை சாதி பிரிவு"). அவர்களில் சிலர் வலங்கமட்டன் ("வலது கை பிரிவின் மக்கள்") என்ற தலைப்பைக் கொண்டுள்ளனர். வலங்கை விவசாய அடிப்படையில் சாதிகளை உள்ளடக்கியது, இடங்கை உற்பத்தியில் ஈடுபட்டுள்ள சாதிகளைக் கொண்டிருந்தது.

வரலாறுகள்
---------

கேரளாவில் நடைபெறும் பூரம்
திருவிழாவில் அம்மன் முன்பு **வெண்குடை** ஏந்தி வண்ணார்களே செல்கின்றனர் மேலும் அந்த வெண்குடையானது சிகப்பு,பச்சை,ஆரஞ்சு,கருப்பு,வெள்ளைமுதலிய வண்ணங்களுடன் பெரிய கைபிடியுடன் காணப்படும்

இந்தியாவில் அக்டோபர் மாதம் 
கர்நாடகா மற்றும் 
தமிழ்நாட்டில் மிக பெரும் அளவில் நடைபெறும் மைசூரு தசரா திருவிழாவில் கௌரவமானவாள்ராஜகுலத்தோர்வழங்கப்படுகிறது

வண்ணார்கள் பகவதி அம்மன் கோவில் பூஜாரியாகவும் உள்ளனர்.

வழிபாடுகள்
----------

திருநெல்வேலி பகுதிகளில் தாய் தெய்வங்களே (பெண்தெய்வங்கள்) மிகுதியாக வணங்கபடுகின்றன 
வெறும் பீடம் அல்லது திரிசூலம் வைத்து வணங்குகின்றனர் இதை, சீதை அம்மன் அல்லது தீப்பாய்த அம்மன் (திரௌபதியம்மன்) என்று கூறுவார்கள்
தீப்பாய்த அம்மன் வழிபாடு பெரும்பாலும் வண்ணார்கள் வழிபாடாகவே உள்ளது 
அக்னிமாரி மற்றும் அனல்மாரி போன்ற தெய்வங்கள் வண்ணார்களின் குலதெய்வமாக இருந்தன

கர்நாடகம் மற்றும் ஆந்திரப் பிரதேசம் போன்ற மாநிலங்களில் மாரியம்மன்
கோவில் பூசாரியாக இன்றளவும் வண்ணார்களே விளங்குகின்றனர்

குறிப்பிடத்தக்க நபர்கள்
-----------------------

* பெரியதம்பிரான் - இலங்கையின் (வலவை) நகரை ஆட்சி செய்த அரசர்
* நீலாசோதையன் - இலங்கையின் (வலவை) நகரை ஆட்சி செய்த படைதளபதி
* மடிவாளா மசிதேவா - கர்நாடகா மாநிலத்தின் தலை சிறந்த வீரனாகவும் மற்றும் கடவுளாகவும் இருந்துள்ளார்
* உசுலம்பட்டி பெருமாள் - வெள்ளையனே வெளியேறு இயக்கத்தை தலைமை தாங்கியவர்
* ஏ. எம். சரவணம் - சுதந்திர போராட்ட வீரர்
* வி. எம். முனுசாமி - வேலூர் சுதந்திர போராட்ட வீரர்

இதனையும் காண்க
--------------

* தவ்வை வழிபாடு

மேற்கோள்கள்
-----------

1. ↑  People, India Parliament House of the; Sabha, India Parliament Lok (May 4, 2007). "Lok Sabha Debates". Lok Sabha Secretariat.. .
2. ↑  "LIST OF BACKWARD CLASSES APPROVED". .
3. ↑  Iyengar, Venkatesa (October 4, 1932). "The Mysore". Mittal Publications. .
4. ↑  "Dr.Gift Siromoney's Home Page". .
5. ↑  "Ān̲antaraṅkar nāṭkur̲ippu: āyvu". Tamil̲iyal Tur̲ai, Putuvaip Palkalaik Kal̲akam. October 4, 1991. .
6. ↑  Edger Thurston, தொகுப்பாசிரியர் (1909). *Castes and Tribes of Southern India*. Madras Goverment press. பக். 315-320.. "வெண்குடை திருவிழா மற்றும் குலசைதசரா திருவிழா"
7. ↑  சிவமதி, தொகுப்பாசிரியர் (2006). *ஆன்மிக களஞ்சியம்*. சுரா பதிப்பகம். பக். 244.. "தீப்பாய்ந்த அம்மன் என்பது தான் திரௌபதி அம்மன் என்றாயிற்று"
8. ↑  கணபதிராமன், தொகுப்பாசிரியர் (1986). *திருநெல்வேலி பகுதியில் சிறு தெய்வ வழிபாடு*. திருமகள் நூலகம். பக். 49,50. .
9. ↑  கணபதி ராமன், தொகுப்பாசிரியர் (1986). *திருநெல்வேலி பகுதியில் சிறு தெய்வ வழிபாடு*. திருமகள் நூலகம். பக். 113. .
**குறுஞ்செய்திச் சேவை** (Short Message Service*) பொதுவாக நகர்பேசிகளூடாக அனுப்பபடும் குறுகிய செய்திகளாகும். இவை நகர்பேசிகள் மாத்திரம் அன்றி சில நிலையான தொலைபேசிகளிலும் பயன்படுகின்றது.*

தமிழில் குறுஞ்செய்திகள்
-----------------------

தமிழில் யுனிக்கோட் முறையில் குறுஞ்செய்திகள் அனுப்பும் முறை செல்லினம் மென்பொருளூடாகத் தமிழர்களின் தைப்பொங்கற் தினமான 15 ஜனவரி 2005 ஆம் ஆண்டு துவங்கப்பட்டது. இது தவிர இலங்கையில் சண்ரெல் மடிக்கணினிகளில் பாவிக்கப் படும் PCMCIA CDMA தொலைபேசிகளில் தமிழை எ-கலப்பை போன்ற மென்பொருட்களூடாக நேரடியாகத் தட்டச்சுச் செய்து அனுப்பமுடியும். Nokia PC Suite மென்பொருட்களும் இவ்வாறே நேரடியாகத் தமிழில் செய்திகளைத் தயாரிக்க உதவுகின்றன எனினும் பெறுபவர்களின் நகர்பேசியில் ஒருங்குறி வசதியிருக்கவேண்டும்.

வரலாறு
------

உலகின் முதல் குறுஞ்செய்தியானது 1992 திசம்பர் 3 அன்று கணிணியில் இருந்து அனுப்பப்பட்டது. அப்போது வோடபோன் நிறுவனத்தில் பொறியாளராகப் பணியாற்றிக்கொண்டிருந்த பிரிட்டனைச் சேர்ந்த நீல் பாப்வொர்த் என்பவர் தன்னுடைய சக பொறியாளரான ரிச்சர்டு ஜார்விஸுக்கு உலகின் முதல் குறுச்செய்தியை, ‘மெரி கிறிஸ்துமஸ்’ எனும் இரண்டு சொற்களுடன் கிறித்துமசு வாழ்தாக அனுப்பினார். ஜார்விஸ் வைத்திருந்த ஆர்பிட் நகர்பேசியில் அதைப் பெற்றுக்கொண்டார். அப்போது நகர்பேசியில் குறுஞ்செய்தி அனுப்பும் அந்த வசதி இல்லை, குறுஞ்செய்திகளை பெறமட்டுமே முடிந்தது.

நகர்பேசி வலைப்பின்னல் வழியே செய்திகளை அனுப்பிவைப்பதற்கான கருத்தாக்கத்தை 1984 இல் முதன்முதலில் முன்வைத்தவர் பின்லாந்தைச் சேர்ந்த பொறியாளரான மேட்டி மக்கோனென் என்பவர். ஆனால் அவர் அளித்த ஒரு பேட்டியில் இது ஒரு கூட்டுக் கண்டுபிடிப்பு என்றார். குறுஞ்செய்திகளில் 160 எழுத்துகள் எனும் கட்டுப்பாட்டை முதலில் முன்வைத்தவர்கள் ஜெர்மனி பொறியாளர்களான பிரிதெல்ம் ஹில்லேபிராண்ட் மற்றும் பெர்னார்டு ஹிலேபார்ட் ஆவர்.

1993 இல் நோக்கியா நிறுவனம் நகர்பேசியில் குறுஞ்செயதி அனுப்பி பெறும் வசதியை அறிமுகம் செய்தது. அதன் பிறகு குறுஞ்செய்தி பிரபலமானது. 1999 இல் தான் பல்வேறு நகர்பேசி சேவைகளுக்கு இடையே குறுஞ்செய்தி அனுப்பும் வசதி அறிமுகமாகி இந்த சேவை பரவலானது.

இணையமூடான குறுஞ்செய்திச் சேவைகள்
--------------------------------

* ஜிஸ்மோ குறுஞ்செய்திகள் பரணிடப்பட்டது 2007-03-15 at the வந்தவழி இயந்திரம் உலகளாவிய ரீதியாக (ஆங்கில மொழியில்)
* இலங்கை நகர்பேசிகளிற்கு சண்டெல் வாவ் பரணிடப்பட்டது 2006-07-13 at the வந்தவழி இயந்திரம்
* இலங்கையில் டயலொக், லங்காபெல் நகர்பேசிகளுக்காக
* இலங்கை மொபிடெல் நகர்பேசிக்கான குறுஞ்செய்திகள் அனுப்ப பரணிடப்பட்டது 2008-04-13 at the வந்தவழி இயந்திரம்

மேற்கோள்கள்
-----------

1. ↑  சைபர்சிம்மன் (8 திசம்பர் 2017). "எஸ்.எம்.எஸ். 25 - எப்போதும் ராஜா!". *கட்டுரை* (தி இந்து தமிழ்).. பார்த்த நாள்: 8 திசம்பர் 2017.

வெளியிணைப்புக்கள்
-----------------

* செல்லினம் பரணிடப்பட்டது 2006-07-12 at the வந்தவழி இயந்திரம்
**ரவீந்திரன்** (Raveendran) என்று அழைக்கப்படும் **மாதவன் ரவீந்திரன்** தென்னிந்திய இசையமைப்பாளர் மற்றும் பின்னணிப் பாடகர் ஆவார். "ரவீந்திரன் மாஸ்டர்" என்றும் அழைக்கப்படும் இவர், மலையாளத்தின் பிரபுத்துவ இசை இயக்குனராக குறிப்பிடப்பட்டார், இவர் தனது இசை அமைப்பில், ஒரு தனித்துவமான பாணியைக் கொண்டிருந்தார். மலையாள மற்றும் தமிழ் திரைப்படத் துறையில், 150 க்கும் மேற்பட்ட படங்களில் இசை அமைத்துள்ளார். இவர் *வசந்த கீதங்கள்.* *பொன்னனோத்தரங்கிணி* மற்றும் *ரிதுகீதங்கள்* உள்ளிட்ட சில இசைத் தொகுப்புகளை உருவாக்கியுள்ளார். ஹிந்துஸ்தானி ராகத்தை அடிப்படையாகக் கொண்டு ரவீந்திரன் வெற்றிகரமாக மெல்லிசை பாடல்களுக்கு இசையமைத்துள்ளார்.

ஆரம்ப வாழ்க்கை
--------------

ரவீந்திரன் நவம்பர் 9, 1943இல், தற்போதைய கொல்லம் மாவட்டத்தில் உள்ள குளத்துப்புழை என்ற ஒரு சிறிய கிராமத்தில் மாதவன் மற்றும் லட்சுமி (ஒன்பது குழந்தைகளில்) தம்பதியருக்கு ஏழாவது குழந்தையாகப் பிறந்தார். அவருடைய ஆரம்பகால வாழ்க்கை வறுமையில் நிறைந்திருந்தது, அதனால் பள்ளிக் கல்வியினை முடிக்க கடினமாக முயன்றார். பள்ளி நாட்களுக்குப் பிறகு அவர் திருவனந்தபுரத்தில் உள்ள சுவாதி திருநாள் இசைக் கல்லூரியில் சேர்ந்தார், அங்கு அவர் கே.ஜே.யேசுதாஸை சந்தித்தார். பின்னர் இருவரும் நண்பர்களாயினர். பின்னாளில், பின்னணி பாடகராக இருக்க விரும்பியதற்காக சென்னை சென்றார். "குளத்துப்புழா ரவி" என்று தனது பெயரை மாற்றிக்கொண்டார்.

இசை வாழ்க்கை
------------

மலையாளப் படமான "*வேலியழ்ச்சா"*வில் "*பர்வனரஜனித்தன்*" என்ற பாடலைப் பாடியதன் மூலமாக பின்னணிப் பாடகராக மலையாளப் படவுலகிற்கு அறிமுகமானார். பின்னர் அவர் பல மலையாள இசையமைப்பாளர்களுடன் தொடர்புகொண்டார். அவர் இந்த நேரத்தில் திரைப்படங்களுக்கு ஒலிச்சேர்க்கை செய்தார்.

பிரபல பின்னணி பாடகரும், முன்னாள் வகுப்பு தோழருமான கே.ஜே.யேசுதாஸ் , ரவீந்திரனின் இசை வாழ்க்கைக்கு உதவினார், அவரை பாடல்களை இயற்றி இசை அமைக்கச் செய்ததின் மூலம் அவரை இசை அமைப்பாளராக உயர்த்தினார்.

இயக்குனர் ஜே. சசிகுமார் , சூலா (1979) படத்திற்காக ரவீந்திரனை இசை அமைப்பாளராக நியமித்தார். இப்படத்தில், யேசுதாஸ் பாடிய "தாரேக் மிழியித்தலில் கன்னேருமாயி" பாடல் வெற்றி பெற்றது. இதுவரை, ரவீந்திரன் பல மலையாள திரைப்படங்களுக்கு இசையமைத்து பல வெற்றிப் பாடல்களைத் தந்துள்ளார்.

ரவீந்திரன் தனது 61வது வயதில் சென்னையிலுள்ள தனது வீட்டில் மாரடைப்பால் இறந்தார். ( மார்ச் 3, 2005). அவர் நீண்ட காலமாக தொண்டை புற்றுநோயால் பாதிக்கப்பட்டிருந்தார். அவரது கடைசி படைப்புகள் *வடக்கும்னாதன்* மற்றும் *கலாபம்* 2006 இல் இவருடைய மரணத்திற்கு பின்னர் வெளியிடப்பட்டது.

குறிப்புகள
----------

1. 1 2
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2019-03-29 அன்று. பரணிடப்பட்டது.. .
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2019-03-29 அன்று. பரணிடப்பட்டது.. .
4. ↑

வெளி இணைப்புகள்
---------------

* ரவீந்திரன் -மலயாள சங்கீதம்
எல்லன் ஆர்டிங் பேக்கர் 1876 இல் உருவாக்கி தன் வானியல் விரிவுரைகளை பயன்படுத்திய துகில் வரைபடம். இதன் மேலுறை கம்பளியாலானது. நடுவில் கம்பளிப் பொதியால் நிரப்பப்பட்டது. மேலுறை கம்பளிப் பின்னல் வேலையும் பூவேலையும் அமைந்தது. இதைப் பாத்ரிசியா மெக்கிளாயும் காத்திரின் கில் மியர்தோனும் சுமித்சோனிய நிறுவனத்துக்குத் தந்தமையால், சுமித்சோனிய நிறுவனத்தின் உரிமைப் பொருளாக உள்ளது.
**சாரா எல்லன் ஆர்டிங்** எனப்பட்ட **எல்லன் ஆர்டிங் பேக்கர்** *(Ellen Harding Baker)* ஓகியோவில் உள்ள கன்னெக்டிகட்டில் 1847 ஜூன் 8 இல் பிறந்தார். இவர் தனது வானியல் விரிவுரைகளில் பயன்படுத்திய சூரியக் குடும்பக் கம்பளி உறை வரைவுக்காகப் பெயர்பெற்றவர். இவர் தன் வானியல் உரைகளை அயோவா மேற்கு கிளையிலும் மாஸ்கோ மேற்கு கிளையிலும் அயோவா உலோன்டிரீயிலும் ஆற்றியுள்ளார். 
இந்தக் கம்பளி உறை வரைவு இப்போது சுமித்சோனிய நிறுவனத்திடம் உள்ளது. நடப்பில் இது பார்வைக்கு வைக்கப்படுவதில்லை. இது 1876 இல் செய்யப்பட்ட்து. இதன் வடிவமைப்பு அக்கால வானியல் பாடநூல்களில் அமைந்த படவிளக்கத்தைப் போல அமைக்கப்பட்ட்தாகும். இதில் நடுவில் சூரியன் உள்லது. இதில் எட்டு சூரியக் குடும்பக் கோள்களும் அவை சூரியனைச் சுற்றும் வட்டணைகளுடன் காட்டப்பட்டுள்ளன. இதில் முதன்மை சிறுகோள் பட்டையும் அமைந்துள்ளது. இதில் சூரியக் குடும்பத்துக்கு அப்பால் உள்ள விண்மீன்களும் அமைந்துள்ளன. இதில் புவியின் நிலாவும் வியாழனின் கலீலிய நிலாக்களும் காரிக்கோள், நெப்டியூன், யுரேனசு ஆகிய கோள்களின் எண்ணற்ற நிலாக்களும் காரிக்கோள் வலயங்களும் அமைந்துள்ளன. மையம் பிறழ்ந்த வட்டணையில் ஒரு வால்வெள்ளியும் காட்டப்பட்டுள்ளது. இது 1835 இல் பார்த்த ஆல்லே வால்வெள்ளியாக இருக்கலாம். இந்த உறை 89 x 106 அங்குலங்கள் (225 செமீ x 269 செமீ) அளவு பெரியதாகும்.

எல்லன் மரியோன் பேக்கரை 1867 அக்தோபர் 10 இல் மணந்துகொண்டார். எல்லன் 1886 மார்ச்சு 30 இல் என்புருக்கி நோயால் இறக்கும்போது இவர்களுக்கு ஏழு குழந்தைகள் இருந்தனர்.

மேற்கோள்கள்
-----------

1. 1 2 3 4 5  "1876 Ellen Harding Baker's "Solar System" Quilt" (in en). .
**நாட்டுப்புறப் பாட்டு** (Naattupura Paattu) என்பது 1996 ஆம் ஆண்டு கஸ்தூரி ராஜாவின் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். இந்த திரைப்படத்தில் சிவகுமார், செல்வா, குஷ்பூ, மனோரமா, கவுண்டமணி, செந்தில் போன்ற பலர் நடித்துள்ளார்கள். இந்த படம் விஜயலட்சுமி கஸ்தூரி ராஜா தயாரிப்பில், இளையராஜா இசையில், 9 பிப்ரவரி 1996 ஆம் ஆண்டு வெளியானது.

கதைச்சுருக்கம்
--------------

பாரிஜாதம் (குஷ்பூ) ஒரு பிரபல கரகாட்டம் ஆடும் கலைஞர். திருமணத்திற்கு பிறகு ஆட அனுமத்திக்கும் மாப்பிள்ளை தான் வேண்டும் என்று பாரிஜாதத்தின் தாய் பட்டம்மா எதிர்பார்த்தார். அதன் படியே, மற்றோரு கரகாட்ட கலைஞரான பழனிசாமியை (சிவகுமார்) மணந்தாள் பாரிஜாதம். பொறுப்பில்லாமல் இருக்கும் பழனிசாமியின் தம்பி கோட்டைசாமியை, பாரிஜாதம் நல்வழிப்படுத்துகிறாள். கோட்டைசாமிக்கும் மாலாவிற்கும் திருமணம் ஆனது. பணக்கார நாயக்கருக்கு (வினு சக்ரவர்த்தி) பாரிஜாதத்திற்கும் தவறான தொடர்பு இருப்பதாக பரவிய வதந்தியை தாங்க முடியாமல், பாரிஜாதத்தைப் பிரிந்து வாழ்கிறான் பழனிசாமி.

பிறகு ஒரு நாள், காட்டமுத்துவின் தங்கை மானபங்கப்படுத்தப்பட்டதால், அவள் தற்கொலை செய்துகொள்கிறாள். அதற்கு காரணமானவர்களை கோட்டைசாமி தட்டிக்கேட்டதால், திருவிழாவில் ஆடும் வாய்ப்பு தட்டிப்போனது. அதனால், கோட்டைசாமியும் மாலாவும் துயரத்திற்கு உள்ளானார்கள். அவ்வாறாக ஒரு சமயம், ஆட்டத்தின் பொழுதே மாலா இறந்து விடுவதால், அவளின் இழப்பை தாங்காமல் கோட்டைசாமி மதுவிற்கு அடிமையாகிறான். பழனிசாமி தன் குழந்தையை தனியே வளர்த்துவர, பாரிஜாதம் கரகாட்டம் ஆடுவதை நிறுத்த நேரிடுகிறது.

பல ஆண்டுகளுக்கு பிறகு, பழனிசாமியின் மகன் வேல்பாண்டி (பிரேம்) அமராவதியை (அனுஷா) காதலிக்கிறான். கோட்டைசாமி தன் எதிரிகளை பழிவாங்கினானா? பாரிஜாதமும் பழனிசாமியும் இணைந்தனரா? போன்ற கேள்விகளுக்கு விடை காணுதலே மீதிக் கதையாகும்.

நடிகர்கள்
---------

* சிவகுமார் - பழனிசாமி
* செல்வா - கோட்டைசாமி
* குஷ்பூ - பாரிஜாதம்
* மனோரமா - பட்டம்மா
* கவுண்டமணி - கட்டமுத்து
* செந்தில் - சின்ன கருப்பன்
* வினு சக்ரவர்த்தி - நாயக்கர்
* குமரிமுத்து - பட்டம்மாவின் அப்பா
* பிரேம் குமார் - வேல்பாண்டி
* அனுஷா - அமராவதி
* அபிராமி - மாலா
* சார்லி -
* ஜெய்கணேஷ்
* சண்முகசுந்தரம்
* அன்வர் அலி - மைனர்
* தாஜ் கான்
* வெங்கட்
* இடிச்சப்புளி செல்வராசு
* கருப்பு சுப்பையா
* பெரிய கருப்பு தேவர்
* ஜான் பாபு - "ஒத்த ரூவா" பாடல் நடனக் கலைஞர்

ஒலிப்பதிவு
----------

கஸ்தூரி ராஜா எழுதிய பாடல் வரிகளுக்கு இளையராஜா இசை அமைத்திருந்தார்.<ref>"Nattupura Pattu". 16 September 2017 இம் மூலத்தில் இருந்து 12 July 2023 அன்று. பரணிடப்பட்டது.. . </ref "ஒத்த ரூபா" என்ற பாடல் மிகவும் பிரபலமானது என்பது குறிப்பிடத்தக்கது.

மேற்கோள்கள்
-----------

1. ↑  Saravanan, T. (13 November 2015). "In love with village vistas". *The Hindu* இம் மூலத்தில் இருந்து 24 January 2018 அன்று. பரணிடப்பட்டது.. .
2. ↑  "A-Z Continued..." இம் மூலத்தில் இருந்து 27 September 2013 அன்று. பரணிடப்பட்டது.. .
3. ↑  "Nattupura Pattu" (in en) இம் மூலத்தில் இருந்து 12 July 2023 அன்று. பரணிடப்பட்டது.. .

வெளி இணைப்புகள்
---------------

* இணையதள திரைப்பட தரவுத்தளத்தில் *நாட்டுப்புறப் பாட்டு*
**வேதியியல் வரைபடக் கோட்பாடு** (Chemical graph theory) என்பது கணித வேதியியலின் இடவியல் பிரிவு ஆகும், வேதியியல் நிகழ்வுகளின் கணித மாதிரியாக்கத்திற்கு வரைபடக் கோட்பாடு பயன்படுத்துகிறது.  அலெக்சாண்ட்ரு பாலாபன், ஆன்டே குரோவாக்கு, இவான் குட்மேன், அருவோ ஒசோயா, மிலன் ராண்டிக் மற்றும் நெனாட் டிரினாச்சுடிக்கு ஆகியோர் வேதியியல் வரைபடக் கோட்பாட்டின் முன்னோடிகளாவர். ஆரி வீனர் மற்றும் பலரும் இப்பட்டியலில் சேர்த்துக் கொள்ளப்படுவதுண்டு. 1988 ஆம் ஆண்டில், பல நூறு ஆராய்ச்சியாளர்கள் இந்த பகுதியில் பணியாற்றினர், ஆண்டுதோறும் சுமார் 500 கட்டுரைகளை உருவாக்கினர். 1980 ஆம் ஆண்டுகளின் நடுப்பகுதி வரையிலான துறை வரலாற்றை சுருக்கமாகக் கூறிய டிரினாச்சுடிக்கு, **வேதியியல் வரைபடக் கோட்பாடு நூலாக** இரண்டு-தொகுதி விரிவான உரை உட்பட பல தனிவரைவு நூல்கள் இப்பகுதியில் எழுதப்பட்டுள்ளன. 

ஒரு வேதியியல் வரைபடத்தின் பண்புகள் அதாவது, ஒரு மூலக்கூறின் வரைபடம்-கோட்பாட்டு பிரதிநிதித்துவம் போன்ற வேதியியல் நிகழ்வுகள் பற்றிய மதிப்புமிக்க நுண்ணறிவுகளை இவை அளிக்கின்றன என்று கோட்பாட்டின் ஆதரவாளர்கள் கருதுகின்றனர். வேதியியல் ஆராய்ச்சியில் வரைபடங்கள் ஒரு முக்கிய பங்கு வகிக்கின்றன என்றும் மற்றவர்கள் வாதிடுகின்றனர். பொருட்களை எல்லையற்ற யூக்ளிடியன் வரைபடங்களாக, குறிப்பாக கால வரைபட படிகங்களால் .குறிப்பிடுவது இக்கோட்பாட்டின் ஒரு மாறுபாடாகும்.

மேலும் பார்க்கவும்
------------------

*

மேற்கோள்கள்
-----------

1. ↑  Danail Bonchev, D.H. Rouvray (eds.) (1991) "Chemical Graph Theory: Introduction and Fundamentals", ISBN 0-85626-454-7
2. ↑  A review of the book by Ivan Gutman, Oskar E. Polansky, "Mathematical Concepts in Organic Chemistry" in *SIAM Review* Vol. 30, No. 2 (1988), pp. 348-350
***வாக்கரனா*** (*Walkerana*) என்பது இராணிக்சலிடே குடும்பத்தில் உள்ள தவளைப் பேரினமாகும். இந்த பேரினமானது இந்தியாவின் கேரளம் மற்றும் தமிழ்நாடு மாநிலங்களில் உள்ள மேற்குத் தொடர்ச்சி மலைகளில் காணப்படும் அகணிய உயிரி. இது 2016ஆம் ஆண்டு *இந்திரானாவின்* மூன்று சிற்றினங்களை வகைப்படுத்துவதற்காகத் தோற்றுவிக்கப்பட்டது. இது பரவலாக வரையறுக்கப்பட்ட *இந்திரானாவிற்குள்* ஒரு மரபணு மற்றும் உருவவியல் ரீதியாக வேறுபட்ட உயிரிக்கிளையினை உருவாக்குகிறது. 2020-ல் *வாக்கெரனா முடுகா* விவரிக்கப்படும் வரை, பாலகாட்டுக் கணவாயிற்குத் தெற்கே மேற்குத் தொடர்ச்சி மலையின் தெற்குப் பகுதியில் மட்டுமே இந்த பேரினம் அறியப்பட்டது.

சொற்பிறப்பியல்
--------------

இப்பகுதியில் செயல்படும் விலங்கு வெளிக்கள அமைப்பின் பாதுகாவலரான சாலி வாக்கர் நினைவாக இந்த பேரினம் பெயரிடப்பட்டது. *வாக்கரனா* ஓட்டே மற்றும் பெரெஸ்-கெலாபர்ட், 2009 என்ற கிரிக்கெட் பூச்சி பேரினத்துடனான ஒற்றுமையின் காரணமாக இந்த இனமானது *சாலிவால்கெரானா* என மறுபெயரிடப்பட்டது.

விளக்கம்
--------

*வாக்கரனா இ*ராணிக்சலிடே குடும்பத்தில் மரபணு ரீதியாக வெகு தொலைவில் உள்ளது. முதல் மற்றும் இரண்டாவது கால்விரல்களில் வலைப் பிணைப்பு இல்லாத விரலெலும்பு (*இந்திரானாவில்* எதுவுமில்லை) மற்றும் நான்காவது கால்விரலில் மூன்று விரல் எலும்புகள் (*இந்திரனாவில்* 2-2½) கொண்ட மிகக் குறைந்த வலையமைப்பைக் கொண்டிருப்பதில் இது இதன் சகோதர குழுவிலிருந்து வேறுபடுகிறது. மேலும், முதல் விரல் *வாக்கரனாவில்* இரண்டாவது விரலை விடச் சிறியதாக உள்ளது. அதே சமயம் *இந்திரானாவில்* (*இ. லெத்தீ* தவிர) சம நீளம் கொண்டவை அல்லது முதல் விரல் இரண்டாவதை விட நீளமாக இருக்கும்.

சிற்றினங்கள்
------------

நான்கு அங்கீகரிக்கப்பட்ட சிற்றினங்கள் உள்ளன: 

* *வாக்கரனா திப்ளோசுடிக்டா* (குந்தர், 1876)
* *வாக்கரனா லெப்டோடாக்டைலா* (பவுலேஞ்சர், 1882)
* *வாக்கரனா முதுகா* தினேசு, விஜயகுமார், ரமேஷ், ஜெயராஜன், சந்திரமௌலி மற்றும் சங்கர், 2020
* *வாக்கரனா பிரினோடெர்மா* (பவுலேஞ்சர், 1882)

தினேஷ் மற்றும் சகாக்கள் பாலக்காடு கனவாய்ப் பகுதியின் வடக்கிலிருந்து சேகரித்த மாதிரி ஒன்றின் அடிப்படையில் கூடுதலாகச் சிற்றினம் ஒன்றை அடையாளம் கண்டுள்ளனர். ஆனால் சேகரிக்கப்பட்ட மாதிரியின் காப்புத்தன்மை காரணமாக விவரிக்க இயலவில்லை.

 *வாக்கரனா பிரினோடெர்மா*

மேற்கோள்கள்
-----------


| உயிரின வகைப்பாட்டுஇனங்காட்டிகள் |
| --- |
| *Walkerana* | 
* விக்கித்தரவு: Q84591618
* ASW: Walkerana
* GBIF: 9210561
* ITIS: 1094816

 |
| *Sallywalkerana* | 
* விக்கித்தரவு: Q27916648
* GBIF: 8776252
* IRMNG: 11914003
* ITIS: 1094817
* என்.சி.பி.ஐ: 1920212

 |
**தேடுபொறி** அல்லது **தேடற்பொறி** என்பது ஒரு கணினி நிரலாகும். இது இணையத்தில் குவிந்து கிடக்கும் தகவல்களில் இருந்தோ கணினியில் இருக்கும் தகவல்களில் இருந்தோ நமக்குத் தேவையான தகவலைப் பெற உதவுகின்றது. பொதுவாகப் பாவனையாளர்கள் ஒரு விடயம் சம்பந்தமாகத் தேடுதலை ஒரு சொல்லை வைத்து தேடுவார்கள். தேடுபொறிகள் சுட்டிகளைப் பயன்படுத்தி விரைவான தேடலை மேற்கொள்ளும். தேடுபொறிகள் என்பது பொதுவாக **இணையத் தேடுபொறிகளை** அல்லது **இணையத் தேடற்பொறிகளையே** குறிக்கும். வேறுசில தேடுபொறிகள் உள்ளூர் வலையமைப்பை மாத்திரமே தேடும். **இணைய தேடு பொறிகள்** பல பில்லியன் பக்கங்களில் இருந்து நமக்குத் தேவையான மிகப் பொருத்தமான பக்கங்களைத் தேடித் தரும்.

வேறுசில தேடற்பொறிகள் செய்திக் குழுக்கள், தகவற்தளங்கள் போன்ற இணையத் தளங்களைத் தேடும். மனிதர்களால் எழுதப்பட்ட இணையத்தளங்களைப் பட்டியலிடும் தளங்களைப் போன்றல்லாது தேடு பொறிகள் அல்காரிதங்களைப் பாவித்துத் தேடல்களை மேற்கொள்ளும். வேறு சில தேடற்பொறிகளோ தமது இடைமுகத்தை வழங்கினாலும் உண்மையில் வேறுசில தேடுபொறிகளே தேடலை மேற்கொள்ளும்.

ஆரம்பகாலத்தில் ASCII முறை வரியுருக்களை கொண்டே தேடு சொற்களை உள்ளிட முடிந்தது. தற்போது ஒருங்குறி எழுத்துக்குறிமுறையை பல தேடுபொறிகளும் ஆதரிப்பதால் ஆங்கிலத்தில் மட்டுமல்லாது உலக மொழிகள் அனைத்திலும் அந்த மொழியிலான பக்கங்களை தேடிப்பெறக்கூடியதாகவுள்ளது.

எவ்வாறு தேடு பொறிகள் வேலை செய்கின்றன
------------------------------------

1. இணையத்தில் தவழ்தல்
2. சுட்டியிடுதல்
3. தேடுதல்

தேடு பொறிகள் **வையக வலையில்** அல்லது **உலகளாவிய வலைப்** பக்கங்களில் இருந்து பெறப்பட்ட பல்வேறு தகவல்களைச் சேமித்தே தேடல்களை மேற்கொள்ளுகின்றன. இவை இணையப் பக்கங்களை தவழ்வதால் (சில சமயங்களில் சிலந்திகள் என்று அழைக்கப் படுகின்றன) குறிப்பிடப் பட்ட பக்கங்களின் ஒவ்வோர் இணைப்பிற்கும் இவை செல்லும். சில சமயங்களில் சில பக்கங்களைத் தவிர்ப்பதற்கு **ரோபோ**க்கள் முடிவு செய்யும். அவை இணையப் பக்கங்களை அலசி ஆராய்ந்து அவை எவ்வாறு சுட்டியிடப் படும் எனத் தீர்மானிக்கப்படும். **கூகிள்** போன்ற சில தேடுபொறிகள் முழுப்பக்கத்தையோ அல்லது பகுதியையோ சேமித்துக் கொள்ளும்.

தேடல்களை மேற்கொள்ளல்
--------------------

தேடுபொறிகளில் தேடும்பொழுது ஒருங்குறியில் உள்ள சொற்களை இட்டுத் தேடலாம். யாஹூ! தேடல்களில் தேடல்களைத் தட்டச்சுச் செய்யும் பொழுதே நீங்கள் என்ன விடயத்தைத் தேட முற்படுகின்றீர்கள் என்று ஊகித்து ஆலோசனைகளை வழங்கும் இதே வசதி கூகிளிலும் பரீட்சாத்தகரமாக உள்ளது.
அமிதாபர் மகாஸ்தாமபிராப்தமர் மற்றும் அவலோகிதேஷ்வரருடன்
**மகாஸ்தாமபிராப்தர்(महास्थामप्राप्त)** மகாயான பௌத்தத்தில் வணங்கப்படும் போதிசத்துவர் ஆவர். இவர் அறிவாற்றலில் உருவகமாக கருதப்படுபவர். மேலும் அமிதாபர் மற்றும் அவலோகிதேஷ்வரருடன் மும்மூர்த்தியாக அவ்வப்போது சித்தரிக்கப்படுகிறார். சீன பௌத்தத்தில் அவலோகிதேஷ்வரரைப்போலவே இவரும் பெண் வடிவத்தில் வணங்கப்படுகிறார். ஜப்பானில் வண்க்கப்படும் 13 புத்தர்களில் இவரும் ஒருவர்.

மற்ற போதிசத்துவர்களைப்போல, மகாஸ்தாபமபபிராப்தரின வழிபாடு மக்களிடத்தில் பிரபலமடையவில்லை. சுரங்காம சூத்திரத்தில் மகாஸ்தாமபிரப்தரை குறித்து கூறப்பட்டுள்ளது. 

| * பா
* உ
* தொ
போதிசத்துவர்கள் |
| --- |
| போதிசத்துவர்களின் பொதுப்பட்டியல் | அவலோகிதர்  **·**  மஞ்சுசிறீ **·**  சமந்தபத்திரர் **·**  இக்சிதிகர்பர் **·**  மைத்திரேயர் **·**  மகாசுதாமபிராப்தர் **·**  ஆகாயகர்பர் |
| சீனப் பௌத்தம் | கந்தர் **·**  சங்கிராமர் |
| வச்ரயான பௌத்தம் | தாரா **·**  வச்ரபானி **·**  வச்ரசத்துவர் **·**  வச்ரதாரர்  **·**  சீதாதபத்திரை |
| மற்றவர்கள் | சூரியபிரபர் **·** வசுதாரா |


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |
**ச. வெங்கிடரமணன்** (S. Venkitaramanan) (பிறப்பு 1930) ரிசர்வ் வங்கி ஆளுநர், நிதித்துறை செயலாளர் எனப் பல பொறுப்புகளை வகித்தவர்.

வாழ்வும் கல்வியும்
------------------

இவர் புதுக்கோட்டை மாவட்டம், திருமயத்தில் பிறந்தவர். தந்தை சங்கர நாராயண ஐயர், தாயார் மங்களம். தந்தைக்கு கேரள மாநிலத்தில் ஆசிரியர் பணி. இதனால் இவரது பள்ளி, கல்லூரி படிப்பு கேரளத்திலேயே அமைந்தது. நல்ல மதிப்பெண் பெற்றிருந்தும் குடும்ப வறுமையால், இவரது பொறியியல் கனவு கலைந்தது. கல்லூரி படிப்புக்குப் பின் ஐ. ஏ. எஸ். எழுதி இந்தியாவிலேயே முதல் நபராகத் தேர்வுபெற்றார்.

பணிகள்
------

மூத்த அரசியல் தலைவர் சி. சுப்பிரமணியம் நிதியமைச்சராக இருந்தபோது அவரது செயலாளராக இருந்து பசுமைப் புரட்சியில் பங்கெடுத்தவர். கருணாநிதி, ராஜிவ்காந்தி ஆகியோருடன் பணியாற்றினார்.

ரிசர்வ் வங்கி ஆளுநராக
---------------------

1990-1992 ஆம் ஆண்டுகளில் இவர் ரிசர்வ் வங்கி ஆளுநரானார். அப்போது அந்நிய செலாவணி கையிருப்பு கடுமையாகக் குறைந்திருந்தது. ஒரு இக்கட்டான நிலை ஏற்பட்டிருந்தது. இந்த நெருக்கடியில் சிறப்பாகச் செயல்பட்டு நாட்டை மீட்பதில் ஓரளவு வெற்றியும் பெற்றார். பங்குச் சந்தை ஊழலால் வங்கிகளின் செயல்பாடு நிலைகுலைந்து போயிருந்த சூழலில் இவர் எடுத்த நடவடிக்கையால் ஒரு நிலைத்தன்மை ஏற்பட்டது

குறிப்புகள்
-----------

1. ↑
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்57
Vidhan Sabha constituencyவார்ப்புரு:SHORTDESC:Vidhan Sabha constituency**கரீம்நகர் சட்டமன்றத் தொகுதி** (*Karimnagar Assembly constituency*) இந்தியாவின் தெலங்காணா சட்டப் பேரவையின் ஒரு தொகுதியாகும். கரீம்நகர் மாவட்டத்தில் உள்ள மூன்று தொகுதிகளில் இதுவும் ஒன்று. இதில் கரீம்நகர் நகரமும் அடங்கும். இது கரீம்நகர் மக்களவைத் தொகுதியின் ஒரு பகுதியாகவும் உள்ளது.

தெலங்காணா மாநிலத்தின் தற்போதைய குடிமைப் பொருள் வழங்கல் துறை அமைச்சரான கங்குலா கமலாகர் 14,974 வாக்குகள் வித்தியாசத்தில் வெற்றி பெற்று இத்தொகுதியின் சட்டமன்ற உறுப்பினராக உள்ளார்.

தொகுதியின் அமைவு
----------------

சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

| மண்டல் |
| --- |
| கரீம்நகர் நகரம் |
| கரீம்நகர் கிராமம் |
| கொத்தப்பள்ளி |
|

சட்டப் பேரவை உறுப்பினர்கள்
--------------------------

தேர்தல் முடிவுகள்
-----------------

மேலும் பார்க்கவும்
------------------

* தெலுங்கானா சட்டப் பேரவையின் தொகுதிகளின் பட்டியல்

மேற்கோள்கள்
-----------

1. ↑  "Delimitation of Parliamentary and Assembly Constituencies Order, 2008". 26 November 2008. .
வார்ப்புரு:Assembly constituencies of Telangana
இயற்கணிதத்தில், குறிப்பற்ற களத்திலமைந்த கெழுக்களைக் கொண்ட பல்லுறுப்புக்கோவை:

{\displaystyle p(x)=a\_{0}+a\_{1}x+a\_{2}x^{2}+\cdots +a\_{n}x^{n}} எனில், இதன் **தலைகீழ் பல்லுறுப்புக்கோவை** அல்லது **இருவழியொக்கும் பல்லுறுப்புக்கோவை** அல்லது **எதிரொளிக்கப்பட்ட பல்லுறுப்புக்கோவை** (*reciprocal polynomial*, *Palindromic polynomial*, *reflected polynomial*) கீழ்வரும் அமைப்புள்ள பல்லுறுப்புக்கோவையாகும்:
{\displaystyle p^{\*}(x)=a\_{n}+a\_{n-1}x+\cdots +a\_{0}x^{n}=x^{n}p(x^{-1}).}
தலைகீழ் பல்லுறுப்புக்கோவையின் குறியீடு: *p*∗ அல்லது *p*R,

*p*∗ இன் கெழுக்கள், எதிர்வரிசையில் அமையும் *p* இன் கெழுக்களாக இருக்கும். நேர்மாற்றத்தக்க அணியின் சிறப்பியல்பு பல்லுறுப்புக்கோவையாகத் தலைகீழ் பல்லுறுப்புக்கோவைகள் நேரியல் இயற்கணிதத்தில் தோன்றுகின்றன.

கெழுக்களமையும் களமானது சிக்கலெண்களாக இருந்தால் மூலப் பல்லுறுப்புக்கோவை:

{\displaystyle p(z)=a\_{0}+a\_{1}z+a\_{2}z^{2}+\cdots +a\_{n}z^{n}} ஆக இருக்கும்.
இதன் **இணையிய தலைகீழ் பல்லுறுப்புக்கோவை** (*conjugate reciprocal polynomial*)*p*† பின்வருமாறு வரையறுக்கப்படுகிறது:

{\displaystyle p^{\dagger }(z)={\overline {a\_{n}}}+{\overline {a\_{n-1}}}z+\cdots +{\overline {a\_{0}}}z^{n}=z^{n}{\overline {p({\bar {z}}^{-1})}},}
இதில் வரும் {\displaystyle {\overline {a\_{i}}}} ஆனது, {\displaystyle a\_{i}} இன் இணைச் சிக்கலெண் ஆகும். இப்பல்லுறுப்புக்கோவை சுருக்கமாக தலைகீழ் பல்லுறுப்புக்கோவை எனவும் அழைக்கப்படுகிறது.

பல்லுறுப்புக்கோவை *p* ஆனது **தன்-தலைகீழி** (*self-reciprocal*) அல்லது "இருவழியொத்தது" (*palindromic*) எனில்:

*p*(*x*) = *p*∗(*x*).
மேலும் தன்-தலைகீழ் பல்லுறுப்புக்கோவையின் கெழுக்கள் பின்வருமாறிருக்கும்: 

*a**i* = *a**n*−*i* (அனைத்து *i*).

மேற்கோள்கள்
-----------

1. 1 2  
	* Graham, Ronald; Knuth, Donald E.; Patashnik, Oren (1994). *Concrete mathematics : a foundation for computer science* (Second ). Reading, Mass: Addison-Wesley. பக். 340. பன்னாட்டுத் தரப்புத்தக எண்:978-0201558029.
2. 1 2  Aigner, Martin (2007). *A course in enumeration*. Berlin New York: Springer. பக். 94. பன்னாட்டுத் தரப்புத்தக எண்:978-3540390329.
3. ↑  Roman 1995, pg.37
**வாய் மொழி இலக்கியம்** என்பது ஏட்டில் எழுதப்படாமல் வழி வழியாக ஒரு நாட்டில், ஒரு குறிப்பிட்ட பகுதியில்,நகர்ப்புறங்களில்,கிராமப்புறங்களில் பின்பற்றப்படும் இலக்கிய வகை. இது எழுதப்படாத இலக்கியம் என்பதால் இதன் ஆசிரியர் எவர் என குறிப்பிட்டுக் கூற முடியாது.

வாய்மொழி இலக்கிய வகைப்பாடு
--------------------------

பாமரர் பாடல்கள், காற்றிலே மிதந்த கவிதை, ஏட்டில் எழுதாக் கவிதை, நாடோடி பாடல்கள், வாய்மொழிப்பாடல்கள், வாய்மொழி இலக்கியம், கிராமியப்பாடல்கள், கிராமிய இலக்கியம், ஊரகப் பாடல்கள், நாட்டுப்புறப்பாடல்கள், நாடோடி இலக்கியம்,

வாய்மொழி இலக்கியப்பிரிவுகள்
---------------------------

கதை சார்ந்த கதையாடல்கள், கதைப்பாடல்கள்,தேவதைக் கதைகள்,புராணக் கதைகள், சிறுவர்கள் சார்ந்த குழந்தைப் பாடல்கள், விளையாட்டுப் பாடல்கள், ஒலிநயப் பாடல்கள், தாலாட்டுப் பாடல்கள், தொழில் சார்ந்த ஏற்றப் பாடல்கள், விதைப்புப் பாடல்கள், நடவுப் பாடல்கள், அறுவடைப் பாட்டுகள், பொலிப் பாட்டுகள், நெல்குத்தும் பாடல்கள், சுண்ணம் இடிப்போர் பாடல்கள், அம்பாப் பாடல்கள், பூப்புப் பாடல்கள், திருமண எள்ளல் பாடல்கள், தெம்மாங்குப் பாடல்கள், ஒப்பாரிப் பாடல்கள், மாரடிப் பாடல்கள், கும்மிப் பாடல்கள், உடுக்கடிப் பாடல்கள், வில்லுப் பாடல்கள், பழமொழிகள், விடுகதைகள், நாப்புரட்டுகள், வாழ்த்துகள், வசவுகள்

உசாத்துணை
---------

1. லூர்து. தே (பதி.). 1981, நாட்டார் வழக்காற்றியல் ஆய்வுகள், திருநெல்வேலி: பாரிவேல் பதிப்பகம்.
2. லூர்து. தே. டாக்டர். 1986, நாட்டார் வழக்காற்றியல்-கள ஆய்வு, திருநெல்வேலி: பாரிவேல் பதிப்பகம்.
3. லூர்து. தே. 1981, நாட்டார் வழக்காற்றியல் ஆய்வுகள், திருநெல்வேலி: பாரிவேல் பதிப்பகம்.
4. லூர்து. தே. 2000, நாட்டார் வழக்காற்றியல் கோட்பாடுகள், பாளையங்கோட்டை: நாட்டார் வழக்காற்றியல் மையம்.
5. லூர்து. தே. 2007, தமிழ்ப் பழமொழிகள் அமைப்பு, பொருண்மை, செயல்பாடு: சென்னை: யுனைடெட் ரைட்டர்ஸ்.
6. லூர்து. தே. 2007, நாட்டார் வழக்காற்றியல்: சில அடிப்படைகள், பாளையங்கோட்டை: நாட்டார் வழக்காற்றியல் மையம்.
7. லூர்து. தே. 2008, சூழலியம் பழமொழிகளை முன் வைத்து, பாளையங்கோட்டை: நாட்டார் வழக்காற்றியல் மையம்.
**சிரக்கக்காவு பகவதி கோயில்** இந்தியாவில் கேரளாவில் உள்ள பழமையான தேவி கோயில்களில் ஒன்றாகும். 

இந்தக்கோயிலின் மூலவர் காளி தேவி ஆவார். அவர் திருகுணாத்மிகா எனப்படுகின்ற மூன்று வடிவங்களில் வழிபடப்படுகிறார். கொடுவல்லி ஆற்றில் சுயம்புவாக அம்மன் கண்டுபிடிக்கப்பட்ட பிறகு கோலத்திரி மன்னன் **சிரக்கல் ராஜாவால்** இக்கோயில் கட்டப்பட்டது. ஆதலால் இக்கோயில், சிரக்கக்காவு என்று புகழ் பெற்றது.

துணைத்தெய்வங்கள்
----------------

இக்கோயிலில் குண்டூர் கோட்ட வானவர், இளங்கருமகன், பூதாடி ஆகியோர் ஒரே சன்னதியில் துணைத்தெய்வங்களாக உள்ளனர். நாலம்பலத்திற்கு வெளியில் கோயிலின் தென்மேற்கு மூலையில் நாகராஜா, நாககன்னிகா, சித்திரக்கூடம் ஆகியவற்றைக் கொண்ட சர்ப்பக்காவு எனப்படுகின்ற பாம்பிற்கான சன்னதி உள்ளது.

திருவிழா
--------

இக்கோயில் திருவிழா ஒவ்வொரு ஆண்டும் மேடம் மாதத்தின் 9-12 நாட்களில் (ஏப்ரல் 22 முதல் 25 வரை) கொண்டாடப்படுகிறது. அடுத்து தெய்யம் மூன்று நாள் விழாவாகக் கொண்டாடப்படுகிறது.

முக்கியமான நாட்கள்
------------------

சிங்கம்- உத்ராடம் - நீரா ஆகோஷம், நவராத்தி, சரசுவதி பூசை, கிரந்த பூசை, வாகன பூசை, வித்யாரம்பம், தனு 9- மண்டல பூசை - சுத்துவிளக்கு மகரம்- பிரதிஷ்டை தினம் மேடம் 9-12 விழா- திரா விழா உள்ளிட்டiவ முக்கியமான நாட்களாகும்.

திருப்பணி
---------

கோயில், சுமார் 800 ஆண்டுகள் பழமையானதாகக் கருதப்படுகின்றது. அண்மையில் கருவறை புதுப்பிக்கப்பட்டது. 2000ஆம் ஆண்டில் அஸ்தபந்த கலசத்துடன் அமைக்கப்பட்டது.
Waterfall in கேரளம், இந்தியாவார்ப்புரு:SHORTDESC:Waterfall in கேரளம், இந்தியா 

**கேரளம்குண்டு அருவி** கேரளாவின் மலப்புரம் மாவட்டத்தின் வடகிழக்கு எல்லையில் அமைதிப் பள்ளத்தாக்கு தேசிய பூங்காவிற்கு அருகில் கருவரக்குண்டில் கும்பன் மலையில் கடல் மட்டத்திலிருந்து 1500 அடி உயரத்தில் அமைந்துள்ளது. இது மலப்புரத்தில் உள்ள முக்கிய நீர்வீழ்ச்சிகளில் ஒன்றாகும். 2016-ல் தேசிய சாகச சுற்றுலா வரைபடத்தில் இந்த அருவிச் சேர்க்கப்பட்டது.

கண்ணோட்டம்
----------

மலப்புரம் மாவட்டத்தில் தேசிய சாகச சுற்றுலா வரைபடத்தில் இடம் பெற்ற முதல் சுற்றுலா மையம் கேரளாம்குண்டு அருவி ஆகும். இது மேற்குத் தொடர்ச்சி மலைப்பகுதியில் கடல் மட்டத்திலிருந்து 1350 அடி உயரத்தில் கும்பன்மலையின் அடிவாரத்தில் அமைந்துள்ளது. மலையின் பல்வேறு கிளை நதிகள் வழியாக ஓடும் நீரோடைகளின் சங்கமத்தால் இந்த நீர்வீழ்ச்சி உருவாகிறது. இங்கு நிலவும் தட்பவெப்பம் குளிர்ச்சியாகவும், அரிய வகை தாவரங்கள் மற்றும் விலங்கினங்களின் தாயகமாகவும் உள்ளது. மேலும் சிலரின் உயிரிழப்புக்கு வழிவகுத்துள்ளதால் அப்பகுதி ஆபத்தான பகுதியாகவும் கருதப்படுகிறது. நாட்முக்குப் பள்ளத்தாக்கு இங்கிருந்து கிட்டத்தட்ட ஒரு கிலோமீட்டர் தொலைவில் ஆமணக்கு தோட்டங்களுடன் அமைந்துள்ளது. கருவரகுண்டு, பொழுதுபோக்கு பகுதிகள் இங்கிருந்து 7 கி.மீ. தொலைவில் அமைந்துள்ளது. இது இளைஞர்களின் முக்கிய மையமாக உள்ளது. செரும்ப் சுற்றுச்சூழல் கிராமம் கேரளாம்குண்டு நீர்வீழ்ச்சிக்கு அருகில் அமைந்துள்ளது.

மேற்கோள்கள்
-----------

1. ↑  "സഞ്ചാരികളുടെ മനംമയക്കിയ കേരളാംകുണ്ട് വെള്ളച്ചാട്ടം പുനര്‍നിര്‍മ്മാണം അവസാന ഘട്ടത്തില്‍" (in ml). .
2. ↑  "Keralamkundu waterfalls at Karuvarakundu in Malappuram" (in en). .
3. ↑  "Landslides fills in Keralamkund waterfalls" (in en). .
4. ↑  "കോവിഡ് കാലത്ത് മാടി വിളിക്കുകയാണ് പ്രകൃതിയൊരുക്കിയ ഇൗ ചാരുത" (in ml). .
5. ↑  "സാഹസികരേ, കേരളാംകുണ്ട് നിങ്ങളെ കാത്തിരിക്കുന്നു, പ്രകൃതി ഒരുക്കിയ സ്വിമ്മിങ്പൂളുമായി" (in ml). .
6. ↑  Nijeesh, T. P. (October 16, 2016). "Youth meets watery grave in Keralamkund waterfalls" (in en). .
7. ↑  "വെള്ളച്ചാട്ടങ്ങളും പ്രകൃതിരമണീയമായ സ്ഥലങ്ങളും; വിസ്മയ കാഴ്ചകളൊരുക്കി മലപ്പുറത്തെ കരുവാരക്കുണ്ട്" (in ml). .
8. ↑  "കരിമ്പായിക്കോട്ട, പന്തീരായിരം ഏക്കർ വനം, നാടുകാണി ചുരം: കാഴ്ച്ചകളാൽ സമ്പന്നമാണ് മലപ്പുറം ജില്ല" (in ml). .